Lars Rooth

Lars Rooth (1921–2012) var en svensk katolsk prest, jesuittpater og radiomann som i mange år arbeidet med den svensk- og skandinaviskspråklige programvirksomheten i Vatikanradioen.Stockholms katolska stift, P. Lars Rooth S.J. avliden, publisert den 23. juli 2012

 Liv og virke 
 Bakgrunn 
Lars Rooth var sønn av riksbanksjef Ivar Rooth. Etter studenteksamen reiste han til New York, der han kom i kontakt med katolisismen. Under andre verdenskrig tjenestegjorde han i New York ved kontoret til finansråden ved den svenske legasjonen. Oppgaven var å avsløre forbudte stråmannstransaksjoner, der Nazi-Tyskland forsøkte å utnytte svenske USA-ressurser for sine formål. Senere i krigen tjenestegjorde han som frivillig i den britiske armé, der han arbeidet i etterretningsstyrken Intelligence Corps,Dagen.se, Nazistjägare och jesuit, publisert 21. august 2012 også etter det tyske nederlaget, og ble da brukt blant annet i avhør i det pågående etterforsknings- og denazifiseringsarbeidet.  

 Jesuitt, prest 
I 1946 trådte han inn i jesuittordenen og ble da den første svenske jesuitten i moderne tid. Han studerte filosofi og teologi i Vest-Tyskland og England og ble presteviet i Stockholm i august 1954Ulf Jonsson, nekrolog över Lars Rooth, publisert i Svenska Dagbladet 23. september 2012 av biskop Johannes Müller i Eugeniakyrkan.

Deretter var han blant annet sjefredaktør for Katolsk Kyrkotidning og ansvarlig for den katolske menighet i Uppsala. Han var også studentprest.

Rooth ble tidlig engasjert for programvirksomheten i Vatikanradioen som sendte på kortbølge. Fra 1960 arbeidet han med svenskspråklige program som ble produsert i et studio i Uppsala. Fra 1981 ble programmene sammenstilt fra Roma. Han var sjef for Vatikanradioens skandinaviske avdeling til midten av 1990-tallet.Vatikanradion, Jesuit pater Lars Rooth passes away, 21. juli 2012

I 1988 ga Rooth ut sine memoarer, Det hände på vägen till Rom. En svensk jesuits minnen.

Dens engelske oversettelse kom i 1991: 

 Referanser 

Kategori:Personer fra Stockholm
Kategori:Svenske radioprogramledere
Kategori:Svenske jesuitter
Kategori:Svenske katolske prester